塞尔卡多县（贝尼省）

塞尔卡多县（）是玻利维亚个县份，勒拉箇个国家个东北部，属于贝尼省个一部分，首府设拉圣哈维尔，人顶多个城市是特立尼达，面积12,276平方公里，人口111,873人（2012年国家统计局数据），人口密度每平方公里9.11人。

隻县个面积勒拉贝尼省8隻县里向是顶小个，但是人口排第二，只比巴卡迭斯县少，外加经济收入方面是顶发达个。

 地理 
塞尔卡多县勒拉贝尼省中部，北面搭伊特内斯县咾马莫雷县搭界，西面搭亚库马县咾莫克索斯县搭界，南面搭马尔班县搭界，东面搭圣克鲁斯省个瓜拉约斯县搭界。

 行政区划 
塞尔卡多县下头有两隻市镇，圣哈维尔，搭特立尼达。特立尼达是县里向人顶多个场许，还是整个贝尼省个省会。

 气候 
勒拉春场里、热天公搭秋场里，塞尔卡多县个温度一般性保持拉33°C到39°C。到冬场里，温度会得变低一眼，顶低会得到18°C。搭玻利维亚另外个地区弗同，第搭个冬场里特点是雨水充足，流过特立尼达市搭省内个河港水位会得明显涨起来。

 参考资料 

Category:贝尼省县份